Andrea Maria Erba

**Andrea Maria Erba** B. (1930–2016) var en italiensk geistlig og katolsk biskop av Velletri-Segni.
## Liv og virke
### Bakgrunn
Andrea Maria Erba begynte på gutteseminaret i Cremona drevet av barnabittordenen under krigsdagene under Andre verdenskrig i oktober 1942. I 1944 måtte han flytte til Lodi, og kort tid etter tilbake til Cremona. Den 23. juni 1947 sluttet han seg til barnabittordenen. Etter sin teologiske utdannelse i Firenze og Roma avla han sine løfter den 7. oktober 1954. 
### Prest
Den 17. mars 1956 ble han ordinert til prest av biskop Carlo Confalonieri. Etter oppgaver i sin orden i Firenze, Lodi og Milano ble han generalkansler for barnabittene i 1967, og også professor i teologi ved det pavelige Urbanianauniversitetet i Roma. Han var også assistent for ordensgeneralen (1971–1982) og generalprokurator (1976–1982) i Roma. I 1982 ble han sogneprest ved den titulære romerske kirke *[[San Carlo ai Catinari]]*.
### Biskop av Velletri-Segni
Pave Johannes Paul II utnevnte ham til biskop i suburbikarbispedømmet Velletri-Segni den 19. desember 1988. Paven ordinerte ham personlig til biskop den 6. januar 1989; medkonsekratorer var Edward Idris Cassidy, kuriebiskop ved Statssekreteriatet, og erkebiskop José Tomás Sánchez, sekretær ved Kongregasjonen for troens utbredelse. Han var president for Caritas' regional konferanse i bispedømmet Velletri-Segni og visepresident for *[[Conferenza Episcopale Laziale]]*.

Da kardinal Joseph Ratzinger, kardinalbiskop av Velletri-Segni, ble valgt til pave med navnet Benedikt XVI, insisterte han på at biskop Erba skulle være den første biskopen som fikk kysse hans ring.

Den 28. januar 2006 ble hans aldersrelaterte avskjedssøknad akseptert av pave Benedikt XVI. Han var medlem av Kongregasjonen for helligkåringer til han var 80 år gammel. Erba bodde i Roma i barnabittenes generalhus, og i Velletri i Albanerfjellene. Han var æresborger i Velletri.

Han døde i Velletri den 21. mai 2016 i en alder av 86 år; etter begravelsesmessen. feiret 24. mai av kardinal Francis Arinze, ble han gravlagt i katedralen, *San Clemente*.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Biskop *Andrea Maria Erba* (1930-2016) *1989
## Referanser